pythainlp/thai-wiki-dataset-v3 huggingface dataset:
Neomelicharia

Neomelicharia เป็นสกุลของPlanthopperที่อยู่ในวงศ์ Flatidae
ชนิดของสกุลนี้พบในอินโดนีเซีย
สปีชีส์ในสกุล ได้แก่:
Neomelicharia centralis 
Neomelicharia consociata 
Neomelicharia cruentata 
Neomelicharia diversa 
Neomelicharia guttulata 
Neomelicharia handschini 
Neomelicharia indicata 
Neomelicharia lucentis 
Neomelicharia punctulata 
Neomelicharia roseola 
Neomelicharia sparsa 
Neomelicharia tripunctata 
Neomelicharia variegata 
== อ้างอิง ==
Flatidae
Planthopper
อี ยู-จิน

อี ยู-จิน (이유진|Lee You-jin; เกิด 6 เมษายน พ.ศ. 2535) เป็นนักแสดงชาวเกาหลีใต้ เขาเป็นที่รู้จักกันดีจากการรับบท คว็อน โฮ-ชาง ในซีรีส์ทางโทรทัศน์ปี พ.ศ. 2560 เรื่อง เฮลโล, มายเทว็นตี้ส์! 2 และละครใน พ.ศ. 2562 เรื่อง บีเมโลดรามาติก
== อ้างอิง ==
== แหล่งข้อมูลอื่น ==
อี ยู-จิน ที่Namoo Actors 
นักร้องชายชาวเกาหลีใต้
ผู้เข้าแข่งขันพรอดิวซ์ 101
ศิษย์เก่าจากมหาวิทยาลัยทงกุก
อาร์วันเอสอี

อาร์วันเอสอี (R1SE) เป็นวงบอยแบนด์ไอดอลสัญชาติจีนที่ก่อตั้งโดย เทนเซ็นต์ ผ่านรายการเรียลลิตี้โชว์ปี พ.ศ. 2562 รายการ พรอดิวซ์แคมป์ 2019 ทาง เทนเซ็นต์ วิดีโอ ประกอบด้วยสมาชิก 11 คน ได้แก่ โจว เจิ้นหนาน, เหอ ลั่วลั่ว, เยียน สวี่เจีย, เซี่ย จื่อกวง, เหยาเชิน, จ๋าย เซียวเหวิน, จาง เหยียนฉี, หลิวเหย่, เหรินหาว, จ้าวเหล่ย และ จ้าวร่าง
พวกเขาเปิดตัวในวันที่ 8 มิถุนายน พ.ศ. 2562 ด้วยเพลงเปิดตัว "R.1.S.E" อาร์วันเอสอี เป็นบอยแบนด์ที่มีเวลาจำกัดและทำงานเป็นกลุ่มภายใน 2 ปี สัญญาสิ้นสุดลงในวันที่ 14 มิถุนายน พ.ศ. 2564
== ประวัติ ==
=== ชื่อวง R1SE ===
“R” ย่อมาจาก “Running”
“1” ย่อมาจาก “Number 1”
“S” ย่อมาจาก “Sun”
“E” ย่อมาจาก “Energy”
=== ชื่อแฟนคลับ===
ชื่อแฟนคลับของวง R1SE คือ "12" หรือ "สือเออร์"
=== สีในการสนับสนุน ===
สีในการสนับสนุนวง R1SE คือ Daybreak (#FF3200) (#FF6D34) (#0DCAEF)
== สมาชิก ==
== อ้างอิง ==
== แหล่งข้อมูลอื่น ==
R1SE บน Sina Weibo
กลุ่มดนตรีซีป็อป
กลุ่มดนตรีที่ก่อตั้งในปี พ.ศ. 2562
บอยแบนด์จีน
ผู้เข้าแข่งขันพรอดิวซ์ 101
กลุ่มดนตรีป็อปสัญชาติจีน
กลุ่มดนตรีที่สิ้นสุดในปี พ.ศ. 2564
โจว เจิ้นหนาน

โจว เจิ้นหนาน (周震南|Zhou Zhennan; เกิด 21 มิถุนายน พ.ศ. 2543) เป็นแร็ปเปอร์ , นักร้อง , นักแต่งเพลง และ นักเต้นชาวจีน เขาได้อันดับที่หนึ่งในรายการ CHUANG2019 ของ เทนเซ็นต์ และเดบิวต์เป็นสมาชิกวงบอยแบนด์ อาร์วันเอสอี(r1se)
== อ้างอิง ==
== แหล่งข้อมูลอื่น ==
โจว เจิ้นหนาน บน Sina Weibo
นักร้องชายชาวจีน
กลุ่มดนตรีซีป็อป
กลุ่มดนตรีที่ก่อตั้งในปี พ.ศ. 2562
บอยแบนด์จีน
ผู้เข้าแข่งขันพรอดิวซ์ 101
กลุ่มดนตรีป็อปสัญชาติจีน
แคว้นอามูร์

แคว้นอามูร์ (Аму́рская о́бласть|r=Amurskaya oblast|p=ɐˈmurskəjə ˈobləsʲtʲ; Amur Oblast) เป็นหน่วยองค์ประกอบของประเทศรัสเซีย (แคว้น) ซึ่งตั้งอยู่ริมฝั่งแม่น้ำอามูร์และแม่น้ำเซยาในรัสเซียตะวันออกไกล ศูนย์กลางการปกครองของแคว้นคือเมืองบลาโกเวชเชนสค์ซึ่งเป็นหนึ่งในนิคมที่เก่าแก่ที่สุดในรัสเซียตะวันออกไกล โดยก่อตั้งขึ้นในปี พ.ศ. 2399 เป็นศูนย์กลางดั้งเดิมของการค้าและการขุดทอง สามารถเข้าถึงดินแดนนี้ได้โดยทางรถไฟสองสาย ได้แก่ ทางรถไฟสายทรานส์-ไซบีเรียและสายหลักไบคาล-อามูร์ จากสำมะโนประชากรเมื่อ พ.ศ. 2553 แคว้นมีประชากร 830,103 คน
==อ้างอิง==
อามูร์
อามูร์โอบลาสต์
ประเทศฮอนดูรัสในโอลิมปิกฤดูร้อน 2020

ประเทศฮอนดูรัส เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น เดิมกำหนดจัดขึ้นระหว่างวันที่ 24 กรกฎาคม - 9 สิงหาคม พ.ศ. 2563 การแข่งขันได้เลื่อนออกไปเป็น 23 กรกฎาคม - 8 สิงหาคม พ.ศ. 2564 เนื่องจากการระบาดของไวรัสโควิด -19 คณะกรรมการโอลิมปิกแห่งประเทศฮอนดูรัสได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 18 คน เข้าร่วมการแข่งขันใน 1 ชนิดกีฬา
== จำนวนผู้เข้าแข่งขัน==
== ฟุตบอล ==
สรุป
== ดูเพิ่ม ==
ประเทศฮอนดูรัสในโอลิมปิก
รายชื่อผู้เชิญธงชาติฮอนดูรัสในโอลิมปิก
รายชื่อนักกีฬาฮอนดูรัสที่ได้รับเหรียญรางวัลโอลิมปิก
== อ้างอิง ==
== แหล่งข้อมูลอื่น ==
โตเกียว 2020 
โตเกียว 2020 (IOC)
คณะกรรมการโอลิมปิกแห่งชาติญี่ปุ่น
ประเทศฮอนดูรัสในโอลิมปิก
ฮอนดูรัส
หมู่เกาะโซโลมอนในโอลิมปิกฤดูร้อน 2020

ประเทศหมู่เกาะโซโลมอน จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น เดิมกำหนดจัดขึ้นระหว่างวันที่ 24 กรกฎาคม - 9 สิงหาคม พ.ศ. 2563 การแข่งขันได้เลื่อนออกไปเป็น 23 กรกฎาคม - 8 สิงหาคม พ.ศ. 2564 เนื่องจากการระบาดของไวรัสโควิด -19 คณะกรรมการโอลิมปิกแห่งหมู่เกาะโซโลมอนได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
== จำนวนผู้เข้าแข่งขัน==
== ยกน้ำหนัก ==
หญฺง
== ดูเพิ่ม ==
ประเทศหมู่เกาะโซโลมอนในโอลิมปิก
รายชื่อผู้เชิญธงชาติหมู่เกาะโซโลมอนในโอลิมปิก
รายชื่อนักกีฬาหมู่เกาะโซโลมอนที่ได้รับเหรียญรางวัลโอลิมปิก
== อ้างอิง ==
== แหล่งข้อมูลอื่น ==
โตเกียว 2020 
โตเกียว 2020 (IOC)
คณะกรรมการโอลิมปิกแห่งชาติญี่ปุ่น
ประเทศหมู่เกาะโซโลมอนในโอลิมปิก
หมู่เกาะโซโลมอน
เหตุโรงแรมรอยัลพลาซ่าถล่ม

โรงแรมรอยัลพลาซ่าเป็นโรงแรมขนาดหกชั้นในจังหวัดนครราชสีมาที่ถล่มลงมาภายในเวลาไม่ถึงสิบวินาทีเมื่อวันศุกร์ที่ 13 สิงหาคม พ.ศ. 2536 เวลา 10.12 น.  ส่งผลให้มีผู้เสียชีวิต 137 ราย และบาดเจ็บ 227 ราย อาคารทั้งหกชั้นพังทลายหมด เหลือเพียงโถงลิฟท์โดยสารซึ่งสร้างแยกออกมาจากโครงสร้างอาคารที่เหลือที่ไม่ถล่มลงมาเท่านั้น สาเหตุเกิดจากการถล่มของโครงสร้างอาคารอย่างค่อยเป็นค่อยไปโดยเกิดจากการคืบของดิน จนเสารับน้ำหนักในชั้นดินเกิดถล่มตาม ๆ กันจนหมด อันเป็นผลให้อาคารเกือบทั้งหมดถล่มลงมา ผู้รอดชีวิตบางส่วนได้รับการกู้ภัยหลังติดอยู่ภายใต้ซากอาคารจากการโทรศัพท์มือถือติดต่อ ผลสรุปเหตุการณ์ระบุความผิดเกิดจากการฝ่าฝืนข้อบังคับในการก่อสร้างและความไม่เป็นมืออาชีพของวิศวกรโครงสร้าง ภายหลังเหตุการณ์ เจ้าของอาคารและบุคคลอื่นอีกห้าคนถูกตำรวจจับกุม ปฏิบัติการกู้ภัยดำเนินไปเป็นเวลา 20 วัน จนกระทั่งสิ้นสุดในวันที่ 3 กันยายน เหตุการณ์นี้เป็นหนึ่งในภัยพิบัติที่ร้ายแรงที่สุดของประเทศไทย
== ภูมิหลัง ==
ขณะเกิดการถล่ม โรงแรมรอยัลพลาซ่า จังหวัดนครราชสีมา มีการจัดประชุมสัมมนาอยู่สองชุด และมีผู้คนอยู่ภายในอาคารรวม 379 คน ในจำนวนนี้ 117 คนเป็นข้าราชการของกระทรวงศึกษาธิการซึ่งเข้าร่วมการสัมมนาที่จัดในห้องเบญจมาศบนชั้นสอง และอีก 59 คนเป็นพนักงานของบริษัทเชลล์ซึ่งประชุมอยู่ที่ห้องพิกุลชวนชมบนชั้นสี่ 78 คนเป็นแขกอื่น ๆ ผู้มาพักในโรงแรม และ 125 คนเป็นพนักงานของโรงแรม
==อ้างอิง==
ภัยพิบัติในปี พ.ศ. 2536
ประเทศไทยในปี พ.ศ. 2536
ภัยพิบัติในประเทศไทย
เหตุอาคารถล่มในประเทศไทย
ภัยพิบัติที่เกิดขึ้นในโรงแรม
เหตุการณ์ในจังหวัดนครราชสีมา
อำเภอเมืองนครราชสีมา
จอมมารต่างโลกกับบริวารสาวนักอัญเชิญ

จอมมารต่างโลกกับบริวารสาวนักอัญเชิญ  เป็นไลต์โนเวลญี่ปุ่น เขียนโดยยูกิยะ มูราซากิ วาดภาพประกอบโดยทากาฮิโระ ซึรูซากิ ได้รับการดัดแปลงเป็นมังงะวาดโดยนาโอโตะ ฟูกูดะตั้งแต่ พ.ศ. 2558 ได้รับการดัดแปลงเป็นซีรีส์อนิเมะโทรทัศน์โดยสตูดิโออาจิอาโดแอนิเมชันเวิร์กส์ ออกอากาศตั้งแต่วันที่ 5 กรกฎาคมถึง 20 กันยายน พ.ศ. 2561  ฤดูกาลที่ 2 สร้างโดยเทซูกะโปรดักชันและโอกูรูโตะ โนโบรุ ออกอากาศตั้งแต่วันที่ 9 เมษายน ถึง 11 มิถุนายน พ.ศ. 2564
==อ้างอิง==
==แหล่งข้อมูลอื่น==
เว็บไซต์ทางการของไลต์โนเวล 
เว็บไซต์ทางการของมังงะ 
เว็บไซต์ทางการของอนิเมะ 
มังงะที่ตีพิมพ์ในปี พ.ศ. 2558
อนิเมะที่ออกฉายในปี พ.ศ. 2561
อนิเมะที่ออกฉายในปี พ.ศ. 2564
การ์ตูนญี่ปุ่นแนวสุขนาฏกรรม
การ์ตูนญี่ปุ่นแนวจินตนิมิต
การ์ตูนญี่ปุ่นแนวต่างโลก
ไลต์โนเวล
การ์ตูนญี่ปุ่นแนวโชเน็ง
รักพิมพ์
เทซูกะโปรดักชัน
บากูเต็ง!!

บากูเต็ง!!  เป็นซีรีส์อนิเมะญี่ปุ่นที่จะกำลังจะฉาย สร้างโดยสตูดิโอ Zexcs กำกับโดยโทชิมาซะ คูโรยานางิ และเขียนบทโทชิโซ เนโมโตะ ออกแบบตัวละครต้นแบบโดยริโบโกะ ผู้เขียนมังงะเรื่องหวานใจนายตัวป่วน ในขณะที่ยูกิ ชิบาตะได้ดัดแปลงแบบตัวละครสำหรับการทำแอนิเมชัน รับผิดชอบดนตรีประกอบโดยยูกิ ฮายาชิ ซีรีส์อนิเมะเป็นส่วนหนึ่งของ "ซุตโตะ โอเอ็ง โปรเจกต์ 2011 + 10..."  เพื่อเป็นที่ระลึกครบรอบ 10 ปีเหตุการณ์แผ่นดินไหวและคลื่นสึนามิในโทโฮกุ พ.ศ. 2554 ออกอากาศทางผังรายการโนอิตามินะของช่องฟูจิทีวี ตั้งแต่วันที่ 9 เมษายนถึง 25 มิถุนายน พ.ศ. 2564 วง Centimillimental ร้องเพลงเปิดชื่อเพลว่า "เซชุน โนะ เอ็งบุ" ส่วน wacci ร้องเพลงปิดชื่อเพลงว่า "อานาตะ กะ อิรุ" มังงะดัดแปลงเริ่มตีพิมพ์ในนิตยสารการ์ตูน Dessert ของสำนักพิมพ์โคดันชะเมื่อวันที่ 22 มกราคม พ.ศ. 2564 
==อ้างอิง==
==แหล่งข้อมูลอื่น==
Anime official website 
อนิเมะที่ออกฉายในปี พ.ศ. 2564
มังงะที่ตีพิมพ์ในปี พ.ศ. 2564
มังงะของสำนักพิมพ์โคดันชะ
การ์ตูนญี่ปุ่นแนวโชโจะ
บาร์บิคันเซนเทอร์

บาร์บิคันเซนเทอร์ (Barbican Centre) เป็นศูนย์ศืลปะการแสดงภายในบาร์บิคันเอสเตท ตั้งอยู่ในนครหลวงลอนดอน และเป็นศูนย์ศิลปะการแสดงที่ใหญ่ที่สุดในยุโรป บาร์บิคันเซนเทอร์ให้บริการพื้นที่สำหรับจัดการแสดงดนตรีทั้งดั้งเดิมและร่วมสมัย, การแสดงละครเวที, การฉายภาพยนตร์ และการจัดนิทรรศการศิลปะ นอกจากนี้ภายในยังมีห้องสมุด, ร้านอาหารสามร้าน และคอนเซอร์วาทรี บาร์บิคันเซนเทอร์เป็นสมาชิกของเครือข่ายย่านวัฒนธรรมโลก
ทั้งลอนดอนซิมฟอนีออร์เคสทราและบีบีซีซิมฟอนีออร์เคสทรามีศูนย์กลางอยู่ที่คอนเซิร์ทฮอลล์ (Concert Hall) ของศูนย์ และนับตั้งแต่ปี 2013 เป็นพื้นที่จัดแสดงของรอยอลเชคสเพียร์คัมพานี
บาร์บิคันเซนเทอร์บริหารงาน, สนับสนุน และเป็นเจ้าของโดยองค์การบริหารนครลอนดอน ศูนย์นี้สร้างขึ้นโดยงบประมาณของนครหลวงลอนดอนเพื่อเป็นของขวัญให้กับประเทศด้วยค่าใช้จ่ายรวม £161&nbsp;ล้าน (ราว £480&nbsp;ล้าน ปรับตามการเฟ้อของเงินในปี 2014) และมีสมเด็จพระนางเจ้าเอลิซาเบธที่สองเสด็จพระราชดำเนินประกอบพิธีเปิดอย่างเป็นทางการเมื่อวันที่ 3 มีนาคม 1982 นอกจากนี้ บาร์บิคันเซนเทอร์ยัวเป็นที่รู้จักดีจากลักษณะสถาปัตยกรรมแบบบรูทัลลิสท์
== ดูเพิ่ม ==
บาร์บิคันเซนเทอร์ที่ยอร์ค
บาร์บิคาเนีย
วัฒนธรรมลอนดอน
==อ้างอิง==
==แหล่งข้อมูลอื่น==
The Barbican Centre official website
The history of the Barbican Estate
Stay with Barbican Centre hotels
"Martin Kettle, "Good Old Barbican", The Guardian (London), 2 March 2002 Analysis of the centre after 20 years.
The Barbican Centre, QuickTime VR
Interview with Alex Webb at The Barbican
Italian restaurant, Osteria, located on the second floor of the Barbican Centre
บาร์บิคันเอสเตท
พิพิธภัณฑ์ในลอนดอน
ศูนย์ศิลปะในลอนดอน
โรงละครในลอนดอน
สิ่งก่อสร้างภายใต้การพิทักษ์ระดับ 2
สถาปัตยกรรมบรูทัลลิสต์ในลอนดอน
สิ่งก่อสร้างในนครหลวงลอนดอน
ยายเพ็ญ

เพ็ญ (ពេញ, ออกเสียง "ปึญ") หรือรู้จักในชื่อ ยายเพ็ญ (ដូនពេញ, ออกเสียง "โฎนปึญ") เป็นนามของหญิงชรา ที่ปรากฏในนิทานเรื่อง ภูเขายายเพ็ญ อันเป็นตำนานการสร้างกรุงพนมเปญ เมืองหลวงของประเทศกัมพูชาในปัจจุบัน
== ประวัติ ==
ในนิทานเรื่อง ภูเขายายเพ็ญ (ភ្ដូយាយពេញ, ออกเสียง "ภนุมเยียปึญ") ระบุว่ายายเพ็ญเป็นหญิงชราผู้มั่งมี ตั้งเรือนอยู่ริมแม่น้ำจตุมุข จนวันหนึ่งในฤดูน้ำหลากของ พ.ศ. 1919 มีต้นตะเคียนต้นใหญ่ลอยมาติดที่ท่าหน้าบ้าน หลังจากนั้นยายเพ็ญจึงให้คนช่วยกันลากต้นตะเคียนใหญ่ขึ้นฝั่งได้ ขณะยายเพ็ญกำลังล้างทำความสะอาดต้นตะเคียนก็พบว่ามีพระพุทธรูปและเทวรูปอยู่ในโพรงต้นตะเคียน โดยเป็นพระพุทธรูปขนาดเล็กสี่องค์ และเทวรูปจากหินอีกหนึ่งองค์ มีพระเกศมุ่นมวย ลักษณะยืน พระหัตถ์ข้างหนึ่งถือกระบอง และพระหัตถ์อีกข้างถือสังข์ เมื่อเป็นเช่นนั้น ยายเพ็ญจึงขอแรงชาวบ้านช่วยกันถมดินบริเวณหลังบ้านของนางให้สูงเป็นภูเขาขนาดย่อมสำหรับสร้างวัดเพื่อประดิษฐานพระพุทธรูปไว้บนภูเขานั้น ส่วนเทวรูปอัญเชิญไว้บนแท่นบริเวณเชิงเขา และเรียกชื่อว่าเนียะตาพระเจ้า เมื่อสร้างเสร็จจึงเรียกภูเขานี้ว่า เขายายเพ็ญ หรือสำเนียงเขมรว่า ภนุมโฎนปึญ (ភ្ដូនពេញ) ต่อมาคำกร่อนลงเหลือเพียง ภนุมปึญ หรือที่ไทยเรียกว่าพนมเปญ ส่วนวัดภนุมโฎนปึญ ก็กร่อนเหลือเพียงวัดภนุม หรือพนมมาจนถึงปัจจุบัน
ขณะที่สมเด็จพระเจ้าบรมวงศ์เธอ กรมพระยาดำรงราชานุภาพ ทรงเขียนนิทานดังกล่าวลงในพระนิพนธ์เรื่อง นิราสนครวัด (2468) ไว้ว่า "...พระธาตุพนมเพ็ญนั้น เขาบอกเรื่องตำนานว่า เดิมทีเดียวมียายแก่คนหนึ่งชื่อ เพ็ญ ตั้งบ้านเรือนอยู่ในตำบลนั้น มีความศรัทธาเลื่อมใสในพระสาสนาแก่กล้า ปรารถนาจะสร้างวัด แต่ขัดข้องด้วยยากจน จึงตั้งสัตย์อธิษฐาน โดยอำนาจกุศลผลบุญของยายเพ็ญ บันดาลให้มีไม้ซุงลอยลำน้ำโขงมาติดอยู่ที่ตรงนั้น มีทั้งพระพุทธรูปแลเทวรูปอยู่ในโพรงไม้ซุง ยายเพ็ญจึงได้ไม้ได้พระ แล้วได้กำลังสร้าง "พนม" คือภูเขาขึ้นในที่นั้น ภูเขานั้นจึงได้ชื่อว่าพนมเพ็ญ ถ้าจะเรียกเปนภาษาไทยก็เห็นจะเรียกว่า "เขายายเพ็ง" ครั้นมาสร้างเมืองขึ้นเมื่อภายหลัง คนทั้งหลายจึงเรียกชื่อเมืองตามชื่อภูเขาอันเปนสิ่งสำคัญอยู่ในท้องที่ ว่าเมืองพนมเพ็ญ ดังนี้..."
== อ้างอิง ==
ผู้หญิงกัมพูชา
พุทธศาสนิกชนชาวกัมพูชา
แคโรล โอร์เซิล

แคโรล โอร์เซิล (Carol Orzel; 20 เมษายน 1959 - กุมภาพันธ์ 2018) เป็นสตรีชาวอเมริกันผู้ป่วยด้วยโรคหายาก ฟิโบรดิสเพลเซียออสซิฟิแคนส์พรอเกรสซิวา (fibrodysplasia ossificans progressiva; FOP) เธอเป็นผู้อุทิศให้แก่การศึกษาโรค FOP และเป็นนักกิจกรรมเพื่อสิทธิผู้พิการ ก่อนเธอเสียชีวิต เธอได้ร้องขอให้นำโครงกระดูกของเธอเมื่อเสียชีวิตแล้วไว้จัดแสดงที่พิพิธภัณฑ์มึทเทอร์ในเมืองฟิลาเดลเฟีย คู่กับโครงกระดูกของผู้ป่วยโรค FOP เพศชายอีกร่างคือแฮร์รี อีสท์แลค
== ชีวิตช่วงต้น ==
โอร์เซิลเกิดที่เมืองฟิลาเดลเฟียเมื่อปี 1959 และได้รับการวินิจฉัยด้วยโรค FOP ซึ่งเป็นโรคหายากอันเกิดการกลายเป็นกระดูกของเนื้อเยื่อในร่างกาย ขณะเธออายุ 23 ปี เมื่อปี 1982 เธอย้ายเข้าอาศัยในอิงลิสเฮาส์ (Inglis House) ศูนย์ดูแลรักษาพยาบาลที่เบลมงท์อเวนิวแคมปัส (Belmont Avenue campus)
== มหาวิทยาลัยเพนซิลเวเนีย==
หลังเธอย้ายเข้าบ้านอิงลิส เธอได้รับเป็นคนไข้ประจำนายแพทย์เฟดริก แคแพลน แพทย์ประจำมหาวิทยาลัยเพนซิลเวเนีย นี่เป็นครั้งแรกของแคแพลนที่ได้พบกับผู้ป่วยด้วยโรค FOP และต่อมาโรคนี้ได้กลายเป็นสาขาเชี่ยวชาญเฉพาะของเขา โอร์เซิลได้รับเชิญให้บรรยายแก่นักเรียนแพทย์ของมหาวิทยาลัยปีละครั้งเพื่อสร้างความเข้าใจเกี่ยวกับโรคและความพิการ พิพิธภัณฑ์มึทเทอร์ฟด้ระบุว่าเธอ "ทุ่มเทให้มีการศึกษาวิจัยเพิ่มมากขึ้น, สร้างเครือข่ายการติดต่อกันระหว่างผู้ป่วย FOP รายอื่น ๆ และให้การศึกษาแก่ทั้งบุคลากรทางการแพทย์และสาธารณชนเกี่ยวกับโรคที่เธอเป้นอยู่" เธอเป็นหนึ่งในสมาชิกของสมาคม FOP นานาชาติ (IFOPA) และเป็นผู้จัดริลบินเปิดตัวศูนย์วิจัยโรค FOP ประจำมหาวิทยาลัยเพนซิลเวเนีย ที่ซึ่งยีนที่ก่อโรค FOP ถูกค้นพบเป็นครั้งแรกในปี 2006
== พิพิธภัณฑ์มึทเทอร์ ==
ในปี 1995 โอร์เซิลมีโอกาสได้พบกับโครงกระดูกของแฮร์รี อีสท์แลค เป็นครั้งแรก อีสท์แล็คเป็นผู้ป่วยโรค FOP ที่มีชื่อเสียง เธอได้พบกับโครงกระดูกนี้ระหว่างงานสัมมนาของ IFOPA โดยให้ยืมมาจากพิพิธภัณฑ์มึทเทอร์ จากนั้นเธอได้ตัดสินใจว่าเมื่อเธอเสียชีวิตลง เธอต้องการให้โครงกระดูกของเธอนำมาจัดแสดงคู่กับอีสท์แลค และให้พิพิธภัณฑ์จัดแสดงเครื่องประดับบางชิ้นของเธอควบคู่ไปด้วย โอร์เซิลเสียชีวิตลงที่โรงพยาบาลมหาวิทยาลัยเพนซิลเวเนียในปี 2018 แคแพลนและเจ้าหน้าที่ระดับสูงของอิงลิสเฮาส์ได้ติดต่อพิพิธภัณฑ์มึทเทอร์ โดยได้ภัณฑารักษ์แอนนา ดอดี (Anna Dhody) เป็นผู้ควบคุมดูแลโครงการ เนื่องด้วยสภาวะที่โอร์เซิลป่วยด้วยโรค FOP และอาการสืบเนื่องอื่น ๆ ร่างของเธอจึงมีความเปราะบางและยากต่อการเตรียมและขนย้ายมาก ร่างของเธอขนส่งจากเพนซิลเวเนียไปยังสกัลส์อันลิมิเท็ดในโอกลาโอมาซิทีเพื่อเตรียมร่างสำหรับการจัดแสดงถาวร ส่วนเครื่องประดับและเครื่องเพชรของโอร์เซิลนำมาจัดแสดงครั้งแรกที่พิพิธภัณฑ์ในปี 2019
== อ้างอิง ==
== แหล่งข้อมูลอื่น ==
วิดีโอเกี่ยวกับโอร์เซิลโดยมัทเทอร์มิวเซียม บนยูทูบ
บุคคลจากฟิลาเดลเฟีย
นักสิทธิผู้พิการชาวอเมริกัน
Fibrodysplasia ossificans progressiva
โพซิชันส์ (อัลบั้ม)

โพซิชันส์ (Positions) เป็นสตูดิโออัลบั้มที่ 6 ของนักร้องชาวอเมริกัน อารีอานา กรานเด โดยรีพับลิกเรเคิดส์ ในวันที่ 30 ตุลาคม ค.ศ. 2020 ซึ่งเธอได้ร่วมงานกับโปรดิวเซอร์หลายคน รวมถึงผู้ร่วมงาน ทอมมี บราวน์ ร่วมกับนักเขียนเพลงที่รู้จักกันมานานอย่างวิกตอเรีย โมเนต์ และเทย์ลา พาร์ก อัลบั้มได้แรงบันดาลใจจาก "การเยียวยาทางอารมณ์" ของเธอ ซึ่งกรานเดต้องการเน้นใช้เสียงขับร้องของเธอในอัลบั้ม
โพซิชันส์ สร้างขึ้นจากธีมของความสัมพันธ์ที่เกี่ยวกับทางเพศ ความดึงดูดใจ และการอุทิศตนแบบโรแมนติก โพซิชันส์มีแนวเพลงขยายขอบเขตของดนตรีแทร็ป - ผสมเสียงอาร์แอนด์บีและป็อปของอัลบั้มก่อนหน้า สวีตเทนเนอร์ (2018) และ แธงก์ยูเน็กซ์ (2019) โดยมีโดจา แคต, เดอะวีกเอนด์, และไทดอลลาไซน์ เป็นแขกรับเชิญในการร่วมร้อง และเมแกนเดอะสตัลเลียน ในรุ่นดีลักซ์ เมื่อได้ปล่อยตัว ตำแหน่ง และบทวิจารณ์ ก็เป็นที่ชื่นชอบโดยทั่วไปจากนักวิจารณ์เพลง การแสดงเสียงร้องของกรานเดได้รับคำชม แม้ว่าเนื้อเพลงและรูปแบบการผลิตของอัลบั้มจะถูกวิจารณ์ สื่อพิมพ์ต่าง ๆ จัดอันดับอัลบั้มในรายการอัลบั้มที่ดีที่สุดประจำปี ค.ศ. 2020
ซิงเกิลแรกเพลง "โพซิชันส์" ถูกปล่อยออกมาก็ติดชาร์ตอันดับหนึ่งบนบิลบอร์ดฮอต 100 ซึ่งเป็นเพลงที่ห้าของเธอที่ติดชาร์ตอันดับหนึ่งของบิลบอร์ดฮอต 100 ในสหรัฐอเมริกา และเป็นซิงเกิลที่ 5 ของกรานเดในสหรัฐอเมริกา เพลงนี้เป็นเพลงที่ติดอันดับชาร์ตฮอต 100 เพลงที่สามของเธอในปี ค.ศ. 2020 ต่อจาก "สทักวิทยู" และ "เรนออนมี" แทร็กทั้ง 14 แทร็กของโพซิชันส์ขึ้น ชาร์ตพร้อมกันในฮอต 100 ซิงเกิลที่สองเพลง "34+35" ติดชาร์ตสูงสุดอันดับที่แปด และขึ้นสูงสุดอันดับที่สองเมื่อเธอนำมารีมิกซ์กับร้องกับโดจา แคต และเมแกนเดอะสตัลเลียน นอกจากนี้อัลบั้มโพซิชันส์ เปิดตัวอันดับหนึ่งบนอันดับชาร์ตสูงสุดของบิลบอร์ด 200 ในปี ค.ศ. 2021 อัลบั้มได้รับการโปรโมตโดยชุดการแสดงโดยวีโวและเผยแพร่เพลง "พีโอวี " ทางวิทยุของสหรัฐอเมริกาเป็นซิงเกิลที่สาม
ด้วยการเปิดตัวโพซิชันส์บนยอดบิลบอร์ด 200 ทำให้กรานเดทำอัลบั้มอันดับหนึ่งที่ห้าของเธอในสหรัฐอเมริกา ครองอันดับหนึ่งในประเทศเป็นเวลาสองสัปดาห์ติดต่อกัน ได้รับการรับรองระดับแพลตินัมจากสมาคมผู้ประกอบกิจการเพลงของสหรัฐอเมริกาและกลายเป็นอัลบั้มที่มีผู้ชมมากที่สุดเป็นอันดับ 8 ของปี ค.ศ. 2021 ในสหรัฐอเมริกา โดยที่อื่นอัลบั้มขึ้นอันดับหนึ่งในอาร์เจนตินา แคนาดา โครเอเชีย ไอร์แลนด์ ลิทัวเนีย นิวซีแลนด์ นอร์เวย์ และสหราชอาณาจักร เข้าชิงรางวัลการแสดงเพลงป็อปเดี่ยวยอดเยี่ยมในงานประกาศผลรางวัลแกรมมีประจำปี ครั้งที่ 64 (2022); กรานเดร่วมกับเคลลี คลาร์กสัน ได้รับการเสนอชื่อเข้าชิงรางวัลมากที่สุดในหมวดนี้ โดยแต่ละรายการได้รับการเสนอชื่อเข้าชิงห้าครั้ง
== การตอบรับเชิงวิจารณ์ ==
=== รายการอันดับสิ้นปี ===
=== รางวัลและการเสนอชื่อ ===
== รายการ ==
=== หมายเหตุ ===
หมายถึงผู้ผลิตร่วม
หมายถึงผู้ผลิตเพิ่มเติม
ผู้ร่วมให้ข้อมูลเหล่านี้จะได้รับเครดิตในการเผยแพร่อัลบั้มแบบดิจิทัลเท่านั้น
== อ้างอิง ==
อัลบั้มเพลงในปี พ.ศ. 2563
อัลบั้มเพลงของอารีอานา กรานเด
อัลบั้มเพลงของค่ายรีพับลิกเรเคิดส์
อัลบั้มเพลงที่ได้รับผลกระทบจากการระบาดทั่วของโควิด-19
คริสต์ออฟดิโอซาร์ก

คริสต์ออฟดิโอซาร์กส์ (Christ of the Ozarks) เป็นรูปปั้นพระเยซูขนาดใหญ่ตั้งอยู่ใกล้กับเมืองยูเรกาสปริงส์ ในรัฐอาร์คันซอ รูปปั้นตั้งอยู่บนภูเขาแมกเนทิก (Magnetic Mountain) สร้างขึ้นในปี 1966 ในฐานะ "โครงการอันศักดิ์สิทธิ์" (Sacred Project) โดย เจอรอลด์ แอล เค สมิธ ผู้ก่อตั้งพรรคสันโดษนิยมและชนผิวขาวนิยม พรรคอเมริกาเฟิร์สท์ รูปปั้นนี้สูง 65.5 ฟุต (20 เมตร)
ผลงานก่อสร้างรูปปั้นนี้เป็นของเอมเมิท ซุลลิแวนเป็นหลัก นอกจากนี้ซุลลิแวนยังคงทำงานให้กับไดโนซอร์เวิลด์ อาร์คันซอซึ่งตั้งอยู่ใกล้กันด้วย
==อ้างอิง==
== แหล่งข้อมูลอื่น ==
"Christ of the Ozarks" , The Great Passion Play Website
Sacred Projects: Christ of the Ozarks
"Reading Too Much Into ‘True Detective’: Details You May Have Missed From The Season Premiere", UpRoxx
รัฐอาร์คันซอ
ประติมากรรมพระเยซูขนาดมหึมา
รูปปั้นในสหรัฐอเมริกา
บุลศักดิ์ โพธิเจริญ

พันเอก บุลศักดิ์ โพธิเจริญ เป็นอดีตสมาชิกสภาผู้แทนราษฎรจังหวัดสิงห์บุรี 2 สมัย อดีตเลขานุการรัฐมนตรีว่าการกระทรวงเกษตร และสหกรณ์ (พลตรี สนั่น ขจรประศาสน์) อดีตสมาชิกกลุ่ม 10 มกรา เป็นหนึ่งในผู้ต้องหาร่วมกับพลตรี มนูญกฤต รูปขจร ในคดีลอบสังหารบุคคลสำคัญ
== ประวัติ ==
พันเอก บุลศักดิ์ เกิดเมื่อวันที่ 5 มีนาคม พ.ศ. 2478 สำเร็จการศึกษา วิทยาศาสตรบัณฑิต จากโรงเรียนนายร้อยพระจุลจอมเกล้า
พันเอก บุลศักดิ์ เคยได้รับแต่งตั้งให้เป็นสมาชิกวุฒิสภา เมื่อ พ.ศ. 2521 ก่อนที่จะได้รับเลือกตั้งเป็นสมาชิกสภาผู้แทนราษฎรจังหวัดสิงห์บุรี ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคประชาธิปัตย์ โดยเขาเป็นสมาชิกในกลุ่ม 10 มกรา ซึ่งต่อมาย้ายไปอยู่พรรคพลังธรรม และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
ต่อมาพันเอก บุลศักดิ์ มีบทบาทสำคัญในการล้มรัฐบาลพลเอกชาติชาย ชุณหะวัณ เมื่อคณะรักษาความสงบเรียบร้อยแห่งชาติ หรือ รสช. เผยแพร่ภาพคำสารภาพของเขาผ่านทางสถานีโทรทัศน์ โดยระบุว่าเขายอมรับความผิดในการวางแผนล้มล้างราชวงศ์จักรี พร้อมทั้งแฉว่า พล.ต.มนูญ เพื่อนร่วมรุ่น เป็นบุคคลที่ชอบหักหลังและทรยศ มีความทะเยอทะยานต้องการให้ตัวเองเป็นใหญ่ แต่ต่อมาในปี 2537 พลตำรวจเอก เสรี เตมียเวส เปิดเผยว่าคำให้การดังกล่าวเป็นการสร้างหลักฐานเท็จเพื่อล้มรัฐบาล
== เครื่องราชอิสริยาภรณ์ ==
== อ้างอิง ==
ทหารบกชาวไทย
นักการเมืองไทย
สมาชิกสภาผู้แทนราษฎรจังหวัดสิงห์บุรี
สมาชิกวุฒิสภาไทยแบบแต่งตั้ง
พรรคประชาธิปัตย์
พรรคพลังธรรม
บุคคลจากโรงเรียนนายร้อยพระจุลจอมเกล้า
ผู้ได้รับเครื่องราชอิสริยาภรณ์ ท.ช.
เหตุรถไฟตกรางในฮวาเหลียน

เมื่อวันที่ 2 เมษายน 2021 เวลา   รถไฟของ ไท่หลู่เก๋อเอกซ์เพรส (太魯閣號) ให้บริการโดยการรถไฟไต้หวัน (TRA) ตกรางทางเข้าทิศเหนือของอุโมงค์ชิงฉุ่ย ในหมู่บ้านเหอเหริน ตำบลซิ่วหลิน เทศมณฑลฮวาเหลียน ประเทศไต้หวัน ส่งผลให้มีผู้เสียชีวิต 51 ราย และบาดเจ็บอย่างน้อย 186 ราย ขณะเกิดอุบัติเหตุมีผู้โดยสารบนรถไฟรวม 488 คน
เหตุการณ์เกิดขึ้นเมื่อเวลา   ได้เกิดเหตุรถไฟตกรางในอุโมงค์ชิงฉุ่ย ระหว่างสถานีเหอเหริน กับสถานีฉงเต๋อ ขณะนั้นมีผู้โดยสารรวม 492 คน และพนักงานเดินรถและพนักงานประจำรถไฟ 4 คน ในรถไฟจำนวนแปดตู้ และกำลังวิ่งบนรางรถไฟฝั่งตะวันออก
เหตุการณ์นี้เป็นอุบัติเหตุทางรางที่ร้ายแรงที่สุดในประเทศไต้หวันนับตั้งแต่ปี ค.ศ. 1948 ซึ่งเป็นเหตุเกิดเพลิงไหม้บนรถไฟ ส่งผลให้มีผู้เสียชีวิตมากกว่า 64 ราย ทางการไต้หวันและการรถไฟระบุว่าเหตุการณ์นี้เป็นอุบัติเหตุทางรางที่ร้ายแรงที่สุดในประวัติศาสตร์
==อ้างอิง==
ประวัติศาสตร์ไต้หวัน
อุบัติเหตุทางรถไฟ
เทศมณฑลฮวาเหลียน
ภัยพิบัติในปี พ.ศ. 2564
อุบัติเหตุทางรถไฟในไต้หวัน
อนุสรณ์สถานมาร์ติน ลูเทอร์ คิง จูเนียร์

อนุสรณ์สถานมาร์ติน ลูเทอร์ คิง จูเนียร์ (Martin Luther King, Jr. Memorial) ตั้งอยู่ในสวนเวสต์โพโทแมก ถัดไปจากเนชันนัลมอลล์ ในวอชิงตัน ดี.ซี. สหรัฐอเมริกา คลุมพื้นที่  และประกอบด้วย ศิลาแห่งความหวัง (Stone of Hope) รูปสลักหินแกรนิตแสดงภาพผู้นำขบวนการสิทธิพลเมือง มาร์ติน ลูเทอร์ คิง จูเนียร์ แกะสลักโดยเหลย์ หยีซิน  ซึ่งได้รับแรงบันดาลใจมาจากสุนทรพจน์อันโด่งดัง "ข้าพเจ้ามีความฝัน": "สิ่งที่ทะลวงออกมาจากเขาแห่งความสิ้นหวังคือศิลาแห่งความหวัง" (Out of the mountain of despair, a stone of hope) อนุสรณ์เปิดสู่สาธารณะในวันที่ 22 สิงหาคม ค.ศ. 2011 เป็นเวลานับสองทศวรรษตั้งแต่การริเริ่ม ออกแบบ ระดมทุนสร้าง และก่อสร้างโครงการ
==อ้างอิง==
==แหล่งข้อมูลอื่น==
Official NPS website
Memorial Foundation and fundraising website
Martin Luther King Jr. Memorial Virtual Tour
Public Law 104-333 Congressional authorization for memorial to Martin Luther King Jr.
Video of President Barack Obama's remarks at official Oct. 16, 2011 memorial dedication
อัลฟาไฟอัลฟา
เนชันนัลมอลล์
อนุสาวรีย์ในสหรัฐ
อนุสรณ์สถานของมาร์ติน ลูเทอร์ คิง จูเนียร์
สิ่งก่อสร้างในวอชิงตัน ดี.ซี.
Martin Luther King Jr. Memorial

Redirect อนุสรณ์สถานมาร์ติน ลูเทอร์ คิง จูเนียร์
ฟุตบอลโลก 2022 รอบคัดเลือก โซนยุโรป – กลุ่ม เจ

การแข่งขัน ฟุตบอลโลก 2022 รอบคัดเลือก โซนยุโรป กลุ่ม เจ เป็นหนึ่งในสิบ กลุ่มจากโซนยุโรป สำหรับ ฟุตบอลโลก 2022 รอบคัดเลือก ที่จะตัดสินหาทีมที่เข้าร่วมสำหรับ ฟุตบอลโลก 2022 ทัวร์นาเมนต์รอบสุดท้ายในประเทศกาตาร์ กลุ่ม เจ ประกอบไปด้วยหกทีม: อาร์มีเนีย, เยอรมนี, ไอซ์แลนด์, ลีชเทินชไตน์, มาซิโดเนียเหนือ, และ โรมาเนีย แต่ละทีมจะลงเล่นพบกันแต่ละนัดเหย้าและเยือนใน รูปแบบพบกันหมด
ชนะเลิศกลุ่มจะเข้ารอบโดยตรงสำหรับฟุตบอลโลกรอบสุดท้าย, ในขณะที่รองชนะเลิศจะได้ผ่านเข้าสู่ รอบที่ 2 (เพลย์ออฟ)
==ตารางคะแนน==
==แมตช์==
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 8 ธันวาคม พ.ศ. 2563, วันที่เป็นไปตามการจับสลาก เวลาคือ CET/CEST, ตามรายชื่อโดยยูฟ่า (เวลาท้องถิ่น, if different, are in parentheses).
แก๊งค้ายาเมเดยิน

แก๊งค้ายาเมเดยิน (Cartel de Medellín) เป็นแก๊งค้ายาเสพติดและองค์กรอาชญากรรมแบบก่อการร้ายที่ทรงอำนาจและมีการจัดระเบียบสูง มีต้นกำเนิดในเมืองเมเดยิน ประเทศโคลอมเบีย และมีปาโบล เอสโกบาร์ เป็นผู้ก่อตั้งและผู้นำ แก๊งค้ายานี้ดำเนินการในช่วงระหว่าง ค.ศ. 1972–1993 ในโคลอมเบีย เปรู โบลิเวีย ปานามา อเมริกากลาง สหรัฐ (ซึ่งรวมถึงเมืองใหญ่อย่างลอสแอนเจลิสและไมแอมีเป็นต้น) และแคนาดา แม้ว่าองค์กรนี้จะเริ่มต้นจากการเป็นเครือข่ายค้าของเถื่อนตั้งแต่ต้นคริสต์ทศวรรษ 1970 แต่ก็ยังไม่หันมาค้าโคเคนจนกระทั่ง ค.ศ. 1976 ในช่วงจุดสูงสุดของการดำเนินการ แก๊งเมเดยินได้ลักลอบส่งโคเคนหลายตันไปยังประเทศต่าง ๆ ทั่วโลกในแต่ละสัปดาห์และได้รับกำไรมากถึง 60 ล้านดอลลาร์สหรัฐต่อวัน
แม้ว่าแก๊งเมเดยินจะมีชื่อเสียงจากการครอบงำวงการค้าโคเคนผิดกฎหมายอยู่ช่วงหนึ่ง แต่องค์กร (โดยเฉพาะอย่างยิ่งในปีหลัง ๆ) ก็ยังขึ้นชื่อในเรื่องการใช้ความรุนแรงเพื่อจุดมุ่งหมายทางการเมืองและการทำสงครามอสมมาตรกับรัฐบาลโคลอมเบีย โดยส่วนใหญ่อยู่ในรูปแบบของการวางระเบิด การลักพาตัว การสังหารโดยไม่เลือกหน้าต่อผู้บังคับใช้กฎหมาย และการลอบสังหารทางการเมือง เมื่อถึงจุดสูงสุด แก๊งเมเดยินเป็นแก๊งค้ายาที่ใหญ่ที่สุดในโลกและลักลอบขนส่งโคเคนมากกว่าคู่แข่งหลักอย่างแก๊งกาลิ (องค์กรค้ายาเสพติดจากจังหวัดบาเยเดลเกากาของโคลอมเบีย) ถึงสามเท่า ในเวลานั้น แก๊งเมเดยินสร้างรายได้มากกว่า 2 หมื่นล้านเหรียญสหรัฐต่อทุกปี
== อ้างอิง ==
เมเดยิน
ประเทศโคลอมเบีย